《勋业》
宋代·叶茵

勋业占渔蓑，因閒学种荷。
春秋几燕垒，人世一鸡窠。
雨急溪声壮，堂宽野趣多。
狂歌狂且醉，还感醉时歌。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。